text: Mindretalsparti i forfatningsstrid
  09 marts 2013 kl. 12.00
  Medlemmer af det tyske konservative parti CDU vil have det danske mindretalsparti SSW smidt ud af landdagen i Kiel.
  CDU mener, at SSW er et almindeligt parti og derfor skal de ikke have dispensation fra spærregrænsen på fem procent. De peger også på, at SSW ikke alene beskæftiger sig med mindretalspolitik, og at man ikke skal bekende sig til danskhed for at være medlem af partiet.
  Angrebet fik i dag SSW til at bekræfte, at det er et mindretalsparti på et ekstraordinært landsmøde i Tarp. Her understregede partiet, at det er til for det danske mindretal og friserne, og at det fortsat vil arbejde for at få indflydelse i tysk politik.
  Til efteråret afgør den tyske forfatningsdomstol, om SSW fortsat skal have dispensationen fra spærregrænsen.
  
  Gør klar til kommunalvalg
  Ud over forfatnings-striden står det danske mindretals parti står overfor en kæmpe opgave ved forårets kommunalvalg i Sydslesvig.
  SSV er Slesvig-Holstens tredjestørste parti målt på antal medlemmer, nemlig 3600.
  Kommunalvalget i Slesvig-Holsten finder sted søndag d. 26. maj,
  For at kunne opstille til kommunalvalget skal partiet have ikke færre end 800 kandidater. Ellers får partiet ikke den del af stemmerne, de er berettigede til.
  